**Татарстан Республикасы Әлмәт муниципаль районы муниципаль бюджет белем бирү учреждениесе**

**“Яңа Кәшер урта гомумбелем бирү мәктәбе”**

***3 нче сыйныфта татар теленнән***

***Исем темасын гомумиләштерү***

***темасына ачык дәрес.***

***(Ватан геройлары көненә багышланган)***

**Автор: I квалификацион категорияле**

**башлангыч сыйныф укытучысы**

**Фазлыева Земфира Хәнип кызы.**

**Дәреснең темасы:** Исем темасын гомумиләштерү.

**Дәреснең тибы.**Кабатлау дәресе.

**Дәреснең максатлары:**

**1.** **Белем бирү максаты** - Укучыларның исем темасы буенча алдагы дәресләрдә өйрәнгән белемнәрен: мәгънәсен, сорауларын, кушымчаларын, килешләрен искә төшерү, башка сүз төркемнәреннән аеру, сөйләмдә дөрес куллана белү күнекмәләре булдыру.

**2. Фикер сәләтен үстерү максаты -**Укучыларның логик фикерләү сәләтен, мөстәкыйльлекләрен, иҗади активлыкларын һәм танып-белүне үстерүгә ярдәм итү.

**3. Тәрбияви максат -**: укучыларга патриотик тәрбия бирү, үз Ватанын яратучы гражданнар тәрбияләү, аралашу һәм коллективта хезмәттәшлек итү күнекмәләрен формалаштыру.

**Планлаштырылган нәтиҗәлелек**

**Предмет нәтиҗәлелеге:** татар тел гыйлемендә исем сүз төркемен, аның үзенчәлекләрен танып белү.

**Метапредмет нәтиҗәлелеге:**

а) регулятив гамәлләр ныгый - уку мәсьәләсен китереп чыгаруда, адымлап исем сүз төркемен, аның үзенчәлекләрен ачыклауда, рефлексия ясауда, үзбәя куюда катнашалар;

ә) коммуникатив гамәлләр ныгый –төркемдә эшләү барышында, аралашу күнекмәләре үсеше өчен җирлек туа: бер-берсен тыңлый, ишетә, фикерләрен дәлилле әйтә, башкаларның фикерен тулыландыралар, өйрәнелгән материал нигезендә әдәби сөйләмне үзләштерәләр;

б) танып белү гамәле ныгый - өйрәнелгән материалны модельдә күрсәтә һәм модельдән файдаланырга өйрәнәләр.

**Шәхси нәтиҗәлелеге:** иптәшләренә, үз-үзләренә матур мөнәсәбәт, үз кичерешләрен иптәшләре кичереше белән килештерә белү,үзүсеш өчен шарт тудырыла; үз эшчәнлекләрен адекват бәяләргә өйрәнәләр.

**Җиһазлау:** компьютер, проектор, экран, тема буенча мультимедиа презентация, кагыйдәләр, схемалар, карточкалар, рәсемнәр, проект эше өчен әзер битләр, медальләр, татар теле дәреслеге.

**Дәреслек:** И.Х Мияссарова, К.Ф. Фәйзрахманова. Татар теле:). – Казан- Мәгариф -вакыт ,2013ел.

**Дәрес барышы:**

|  |  |  |  |
| --- | --- | --- | --- |
| **Дәрес этаплары** | **Укытучы эшчәнлеге** | **Укучы эшчәнлеге** | **Универсаль уку гамәлләре (УУГ)**  **ШУУГ –**шәхескә кагылышлы универсаль уку гамәлләре  **РУУГ-** регулятив универсаль уку гамәлләре  **ТБУУГ**- танып белү универсаль уку гамәлләре  **КУУГ-** коммуникатив универсаль уку гамәлләре |
| **I этап. Оештыру.**  Максат – укучыларны активлаштыру, уңай шартлар булдыру | Балаларда яхшы кәеф, эшлисе килү халәте тудыру.  − Хәерле иртә, балалар!  − Кәефләрегез әйбәтме? Көнне яхшы сүз белән башласаң, бөтен көнең яхшы үтәр, - диләр. Әйдәгез әле, бер-беребезне яңа көн белән котлыйк.   * - Шушы күтәренке кәефтә дәресебезне башлап җибәрик. * Музыка яңгырый. * -укучылар ,менә яңа гына яңгыраган көйне сезнең ишеткәнегез бармы? Ул нинди көй икән? * -Бу күңелле көйме? Моңсумы? | Укучылар теләкләр тели:  − Яңа көн тынычлык алып килсен!  − Яңа көндә яңа "5"леләр алыйк!  − Әти-әниебезгә, дусларга ягымлы булыйк!  − Яңа көндә барыбыз да яхшы эшләр генә кылыйк!  -Укучылар җавабы. | КУУГ: классташлар һәм укытучы белән уку эшчәнлеген оештыруда хезмәттәшлек итү  ШУУГ: үзмаксат кую |
| **II этап. Белемнәрне активлаштыру.**  Максат: исем темасы буенча алдагы дәресләрдә өйрәнгән белемнәрен: сорауларын, кушымчаларын, килешләрен искә төшерү, башка сүз төркемнәреннән аеру, сөйләмдә дөрес куллана белү күнекмәләре булдыру. | -Укучылар , без сезнең белән 3 нче декабрь көнне “Билгесез солдатлар көне” турында сөйләшкән идек. Мәктәбебезнең “Туган якны өйрән музеена” да мендек әле.  -Сез анда нәрсәләр белән танышып төштегез? **Слайд 1**  -Ә бүген нинди көн икәнен берәрегез белмиме?  **Слайд 2**  -2007 елның 26 январендә Россия Федерациясенең Дәүләт Думасы “Геройлар көне” исемле истәлекле дата кертергә тәкъдим итте, әлеге закон проектына РФ презеденты В.В.Путин 28 февральдә кул куйды. Шул көннән башлап безнең илдә әлеге истәлекле дата билгеләп үтелә.  Бик күп төрле геройлар бар: сугышта катнашып җиңгән геройлар, хезмәт геройлары. Без бүген сезнең белән сугыш геройларын искә алып китәрбез.  (экранда рәсемнәр күрсәтелә)  **Слайд 3,4,5.**  -*Батыр үзе үлсә дә, исеме үлмәс.*  *-*Укучылар бу мәкальнең мәгънәсен ничек аңлыйсыз?  - Хәзер дәфтәрләрне ачабыз, числоны язабыз, һәм менә шушы мәкальне матур итеп күчереп язабыз. | -Укучылар җавабы.  -9 декабрь-Ватан геройлары көне.    -Безгә тыныч тормыш бүләк иткән солдатларны без һәрвакыт искә алабыз, онытмыйбыз.  -Укучылар дәфтәрләрдә эшли. | ТБУУГ:исемнәрнетабып сораулар кую, берлек һәм күплек санга аеру  РУУГ: кагыйдәләрне, күрсәтмәләрне истә тотып гамәлләр кылу  КУУГ: тыңлый белү, диалог төзүдә һәм коллектив фикер алышуда катнашу |
| **III этап Проблема кую.**  Максат:  Исем темасы буенча өйрәнгәннәрне искә төшерү. | -Укучылар хәзер тагын шушы язган мәкальгә игътибар итегез әле.  - Батыр сүзенә бу җөмләдә нинди сорау куябыз?  - Җөмләдә тагын кем? яки нәрсә? соравына җавап бирүче сүзләр бармы?  -Бу җөмләдә батыр сүзе нинди санда килгән?  -Тагын нинди сандагы исемнәр була?  - Әйе, укучылар, без сезнең белән исем сүз төркеме турында бик күп төшенчәләр белән таныштык , димәк без бүгенге дәрестә нишләрбез? **Слайд 6**  -Ә бу эшләрне бүген билгеләп үтелә торган 9 нчы декабрь –геройлар көне белән берләштерербез. | -Кем?  -Исеме – нәрсә?  -Берлек санда.  -Күплек сандагы исемнәр.  -Исем темасын гомумиләштерербез, кабатларбыз. | ТБУУГ: танып белү мәсьәләсен мөстәкыйль ачыклау һәм максат кую  РУУГ: кагыйдә, инструкуцияләрне истә тоту һәм аларга ияреп гамәлләр кылу  КУУГ: коллектив фикер алышуда катнашу |
| **IV этап. Үткән материалны гомумиләштерү.** | -Бүгенге дәрестә сез үзегезнең төркемгә бирелгән бер геройга багышлап проект эшләре эшләрсез һәм шул ук вакытта исем темасы буенча белемнәрегезне дә гомумиләштерерсез.  1 төркем- Муса Җәлил - герой шагыйрь .  **Слайд 7.**  2 төркем- Газинур Гафиятуллин – татар батыры.  **Слайд 8**  3 төркем- Сөнгат Әхмәдуллин туган авылыбызның сугыш герое дигән проект эшләр.  **Слайд 9**  **1 нче бирем.** Проектыгызга девиз язарга кирәк. Парталарда конвертлар ята. Алар эчендә сүзләр язылган битләр.  -Сезнең бурыч шушы сүзләрдән әйтем, мәкаль төзү (дөрес тәртиптә ябыштыру) исемнәрне табып, сораулар кую.  -Нәтиҗә ясыйбыз. Исем сүз төркеме нәрсә белдерә һәм нинди сорауга җавап бирә?  **2 нче бирем.** Шушы төзегән җөмләләрегездә тапкан исемнәрнең санын билгеләргә. | -Һәр төркем үз героен тулыландырып кыскача мәгълүмат бирә.  1.Син бары халык ялкыны,  Син чын улы туган халкыңның.  2.Ир егет үзе өчен туа, иле өчен үлә.  3.Бөркетләр тауда туа,  Батырлар яуда туа.  -Укучылар җавабы.  - Дәфтәрләрдә дә эшләп куела. | ТБУУГ: уку мәсьәләсен чишүдә логик фикерләү, төп билгеләрне  аерып алу нигезендә  кагыйдә формалаштыру  КУУГ: үз фикереңне тулы һәм төгәл итеп әйтә белү  РУУГ: үз эшчәнлегеңне контрольгә алу |
| Физкультминутка | “Солдатлар” җыры көенә төрле бию күнегүләре ясау. |  | РУУГ: кагыйдә, инструкуцияләрне истә тоту һәм аларга ияреп гамәлләр кылу |
| **V этап.**  **Ныгыту**.  Максат-өйрәнгән белемнәрне ныгыту      Конверс алымы. | **3 нче биремне** дәвам итәбез  -Сез инде үзегезнең героегызның кем икәннәрен якынча беләсез. Ә менә хәзерге язмалардан аларның нинди батырлыклар эшләгәнен төгәл аңларсыз.  -Экранда 3 текст чыга сез шул текстның кайсысы сезнең героегызга туры килгәнен сайлап алырга тиешсез.  **Слайд 10,11,12.**  -Шушы текстлардан ялгызлык исемнәрен табып астына сызасыз да, проектыгызга ябыштырасыз.  Нәтиҗә ясыйбыз:  Исемнәр ничә төрле була?  (Ялгызлык һәм уртаклык исемнәре)  -Ялгызлык исеменә нинди исемнәр керә?  -Нинди исемнәр уртаклык исеме дип атала?    -Татар телендә ничә килеш бар ? Ниндиләр?  -Хәзер өч төркем өч почмакка бара.  Анда батырлык темасына шигырьләр язылган карточкалар. Шул шигырьләрне укып, астына сызылган сүзләрнең килешләрен билгелисез.  -Хәзер һәр укучы бирелгән бер сүзне килешләрдә төрләндереп яза.  -Нәтиҗә ясыйбыз: килешләр һәм аларның сораулары. | Карашы белән генә сугышчан иптәшләре белән саубуллашып, Гафиятуллин дзотка таба шуышып бара. Бу мизгелләрдә Газинур нәрсә турында уйлады икән? Моны инде беркайчан да белергә язмаган. Ул алга, пулеметка таба омтыла һәм амбразураны үз тәне белән каплый.  Шагыйрь Волхов фронтында. Каты сугышлар вакытында аларның часте чолганышта кала, Муса Җәлил яралы хәлендә дошман кулына эләгә. Муса Җәлил тоткынлыкта да шигырьләр яза. 1944 елның февралендә фашистларның хәрби суды Җәлилне һәм аның көрәштәшләрен үлем җәзасына хөкем итә. Шул елның 25 августында унбер җәлилченең гомере өзелә.  Немец гаскәрләренә кыенга килә башлагач Сөнгат абыйны һәм башка әсирләрне 1943 елның көзендә Польша территориясенә күчерәләр. Анда аны Дублино лагерена ябалар. Ел ахырында Сөнгать Әхмәдуллин Франция җиренә күчерелә.    -Укучылар ятлаган шигырьләрен сөйлиләр.  Бер кайтырбыз диеп киткән юлдан  Китсәләр дә алар кайтмады.  Алар өчен бары жилләр генә  Ачып-ябып йөрде капканы.  Алар өчен янды ялгыз гына,  Күз нурларын сирпеп еракка.  Тик ил өчен, геройларча, дигән  Хәбәр генә кайтты бу якка.  Хәбәр генә кайтты бу якларга  Ядкарь булып газиз анага…  Һәм ир даны кайтты югалмыйча,  Мәңгелек ут булып янарга. | РУУГ: үзконтроль, биремнәрне үтәүнең дөреслеген тикшерү  ШУУГ: күршеңә ярдәм итүдә танып белү инициативасы күрсәтү  ТБУУГ: эш барышында өйрәнелгән кагыйдәләрне куллана белү;  КУУГ: мәгълүмат туплауда үзара хезмәттәшлек инициативасы күрсәтү, иптәшеңнең гамәлләрен бәяләү |
| **VI этап. Йомгаклау.** | -Әйе укучылар, без 77 ел тыныч тормышта яшибез . Безгә бу матур тормышны сезнең бабаларыгызның әтиләре, бабалары, без менә бүген танышып киткән геройларыбыз биргән. Алар үзләрен җәлләмәгәннәр ил турында уйлаганнар.  Бүгенге көндә авылыбызда Бөек Ватан сугышында катнашкан бер кеше дә исән түгел. Туган җирләре өчен башын салган бу батырларны онытырга безнең хакыбыз юк. Алар безнең белән, безнең арада. Әйдәгез без дә шушы геройларыбызга медаль тапшырыйк әле. Ләкин без медальләрне төгәл нәтиҗәләр белән генә тапшыра алачакбыз.  Йомгаклап хәзер Исем сүз төркеменең моделен төзербез. **Слайд 13**  -Исем сүз төркеме нәрсә белдерә?  -Нинди сорауларга җавап бирә?  -Исемнәр ничә төрле була?  -Исемнәр нинди саннарда килә?  Татар телендә ничә килеш бар? Ниндиләр? | **-**Укучыларның җаваплары. | ШУУГ: үз уңышларың / уңышсызлыкларың сәбәпләре турында фикер йөртү  РУУГ: үз эшчәнлегеңне контрольгә алу |
| **VII этап. Дәрескә нәтиҗә ясау.** Эшчәнлекне бәяләү. | 1. Рефлексия.  - Бүгенге дәрестән үзегез өчен нинди яңалыклар алдыгыз? Дәрес сезгә нәрсә бирде?  2. Белемнәрне бәяләү.  Өй эше. “9 нчы декабрь – Ватан геройлары көне” дигән темага хикәя язарга. | Балаларның җаваплары | ШУУГ: үз уңышларың / уңышсызлыкларың сәбәпләре турында фикер йөртү  РУУГ: үз эшчәнлегеңне контрольгә алу |